CELEX: 32017R2092
Language: hu
Date: 2017-11-15 00:00:00
Title: Az Európai Parlament és a Tanács (EU) 2017/2092 rendelete (2017. november 15.) a közös halászati politikáról szóló 1380/2013/EU rendelet módosításáról

17.11.2017   
            
            
               HU
            
            
               Az Európai Unió Hivatalos Lapja
            
            
               L 302/1
            
         AZ EURÓPAI PARLAMENT ÉS A TANÁCS (EU) 2017/2092 RENDELETE
   (2017. november 15.)
   a közös halászati politikáról szóló 1380/2013/EU rendelet módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Gazdasági és Szociális Bizottság véleményére (1),
   rendes jogalkotási eljárás keretében (2),
   mivel:
   
               (1)
            
            
               Az 1380/2013/EU európai parlamenti és tanácsi rendelet (3) 15. cikkének (1) bekezdése kirakodási kötelezettséget ír elő a fogási korlátok hatálya alá tartozó fajok minden fogására, valamint a Földközi-tenger vonatkozásában a legkisebb méretekre vonatkozó előírások hatálya alá tartozó fajok fogásaira vonatkozóan (a továbbiakban: kirakodási kötelezettség).
            
         
               (2)
            
            
               Az 1380/2013/EU rendelet 9. cikkében említett többéves terveknek és az 1967/2006/EK tanácsi rendelet (4) 18. cikkében említett irányítási terveknek részletes rendelkezéseket kell meghatározniuk a kirakodási kötelezettség végrehajtásának megkönnyítésére (a továbbiakban: visszadobási tervek).
            
         
               (3)
            
            
               Az 1380/2013/EU rendelet 15. cikkének (6) bekezdése értelmében többéves tervek vagy irányítási tervek hiányában a Bizottság átmeneti jelleggel és legfeljebb hároméves időtartamra visszadobási terveket fogadhat el.
            
         
               (4)
            
            
               A tapasztalatok szerint a visszadobási terveket tartalmazó többéves tervek vagy irányítási tervek kidolgozása és elfogadása az 1380/2013/EU rendelet elfogadásakor előirányzott időtartamnál hosszabb időt vesz igénybe.
            
         
               (5)
            
            
               Ezért helyénvaló meghatározni azt az időszakot, amely tekintetében a Bizottság többéves tervek vagy irányítási tervek hiányában visszadobási terveket fogadhat el.
            
         
               (6)
            
            
               Az 1380/2013/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1380/2013/EU rendelet 15. cikkének (6) bekezdése helyébe a következő szöveg lép:
   
      „(6)   Amennyiben a szóban forgó halászat tekintetében nem fogadnak el többéves tervet vagy az 1967/2006/EK rendelet 18. cikke szerinti irányítási tervet, a Bizottság felhatalmazást kap arra, hogy e rendelet 18. cikkének megfelelően felhatalmazáson alapuló jogi aktusokat fogadjon el e rendelet 46. cikke alapján, amelyekben átmeneti jelleggel az e cikk (5) bekezdése a)–e) pontjában említett részleteket tartalmazó egyedi visszadobási tervet határoz meg egy legfeljebb hároméves kezdeti időtartamra, amely egy további, összesen hároméves időtartammal meghosszabbítható. A tagállamok e rendelet 18. cikkével összhangban együttműködhetnek egymással e terv előkészítésében annak érdekében, hogy a Bizottság ilyen aktusokat fogadjon el vagy rendes jogalkotási eljárás keretében javaslatot terjesszen elő.”
   
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2017. november 15-én.
      
         
            az Európai Parlament részéről
         
         
            az elnök
         
         A. TAJANI
      
      
         
            a Tanács részéről
         
         
            az elnök
         
         M. MAASIKAS
      
   
   
      (1)  2017. október 18-i vélemény (a Hivatalos Lapban még nem tették közzé).
   
      (2)  Az Európai Parlament 2017. október 24-i álláspontja (a Hivatalos Lapban még nem tették közzé) és a Tanács 2017. november 10-i határozata.
   
      (3)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (4)  A Tanács 1967/2006/EK rendelete (2006. december 21.) a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről (HL L 409., 2006.12.30., 11. o.).